આ સવાલથી પેલા ત્રણે સભ્યો થોડા નારાજ થઈ ગયા. તેમણે અંદરો અંદર થોડી ગુસપુસ કરી. પછી એક જણે ઉત્તર આપ્યો, ‘જુઓ લાડુના હિસાબ માં તો એવું થયું છે કે લાડુ વધ્યા હતા છત્રીસ અને ભાગ લેનાર કુટુંબો હતા સાડત્રીસ. એટલે કયા એક કુટુંબને લાડુ ન આપવો? સહુને આપીએ અને કોઈ એકને જ ન આપીએ તો અન્યાય કહેવાય. એટલે અમે નક્કી કર્યું કે આ વધેલા છત્રીસ લાડવા આપણે ત્રણ જ વહેંચી લઈએ, જેથી કોઈ બીજાને બાપડાને અન્યાય ન થાય અને વધેલા લાડુ નું નિરાકરણ થાય.’